बेंगलोरको एकपक्षीय जित
रोयल च्यालेन्जर्स बेंगलोरले इन्डियन प्रिमियर लिगमा आइतबार राजस्थान रोयल्समाथि १ सय १२ रनको एकोहोरो जित निकालेको छ । यो जितपछि बेंगलोर १२ अंकसहित पाँचौं स्थानमा उक्लेको छ ।
जयपुर — रोयल च्यालेन्जर्स बेंगलोरले इन्डियन प्रिमियर लिगमा आइतबार राजस्थान रोयल्समाथि १ सय १२ रनको एकोहोरो जित निकालेको छ । यो जितपछि बेंगलोर १२ अंकसहित पाँचौं स्थानमा उक्लेको छ ।राजस्थान भने समान १२ अंकसहित छैटौं स्थानमा रह्यो । जितका लागि १ सय ७२ रनको लक्ष्य पाएको राजस्थान १०.३ ओभरमा ५९ रन बनाएर अलआउट भएको थियो ।उसका आठ ब्याटर दोहोरो अंक छुन असफल रहे । सिमरन हेटमायरको ३५ रन नै सर्वाधिक ठूलो व्यक्तिगत स्कोर रह्यो ।बेंगलोरका लागि वायन पारनेलले १० रन दिएर ३ विकेट लिँदै ‘प्लेयर अफ द म्याच’ बने । यस्तै, माइकल ब्रेसवेल र कर्ण शर्माले २/२ विकेट लिए ।त्यसअघि पहिले ब्याटिङ गरेको बेंगलोरले ५ विकेटमा १ सय ७१ रन बनाएको थियो । त्यसमा कप्तान फाफ डे फ्लेसिसले ५५ र ग्लेन म्याक्सवेलले ५४ रन बनाए ।